Server

mini|Mreža zasnovana na modelu **klijent-server** gdje više pojedinačnih *klijenata* traži usluge i resurse s centralnog servera
U računarstvu, **server** je računarski program ili uređaj koji pruža funkcionalnost za druge programe ili uređaje koje zovemo "klijentima". Ta arhitektura jest model klijent-server. Serveri mogu pružiti različite funkcionalnosti, često nazvane "uslugama", poput dijeljenja podataka ili resursa između više klijenata ili obavljanja računanja za klijenta. Jedan server može opsluživati više klijenata, a jedan klijent može koristiti više servera. Tipični serveri su serveri baze podataka, datotečni serveri, email serveri, serveri za štampače, veb serveri, serveri za igre i serveri aplikacija.

## Historija 
Upotreba riječi *server* u računanju dolazi iz teorije čekanja. U računarstvu, "server" se prvi put spominje 1969 u ARPANET dokumentu RFC 5.

## Način rada 
Pojam *server* se odnosi na računarski program ili proces koji su pokrenuti na nekoj fizičkoj mašini. Na mreži takav uređaj se naziva *host*.

Server je dio modela klijent-server; u kojem server poslužuje podatke za klijente. Priroda komunikacije između klijenta i servera je na principu zahtjeva i odgovora. To je u suprotnosti s modelom "peer-to-peer" (P2P) u kojem je odnos recipročan. Svaki računar opće namjene povezan na mrežu može da bude server ako ima odgovarajući program na njemu. Softver za web server se može pokrenuti na bilo kojem računaru, pa tako laptop i lični računar mogu biti korišteni kao serveri.

## Namjena 
Svrha servera je dijeljenje podataka, kao i dijeljenje resursa i distribucija rada. Sljedeća tabela prikazuje nekoliko scenarija gdje se serveri koriste. 

Gotovo čitava struktura Interneta je zasnovana na modelu klijent-server. Srž interneta čine serveri imena, DNS i routeri koji usmjeravaju promet. Postoje milioni servera povezanih s Internetom koji neprekidno rade širom svijeta i gotovo svaka radnja koju koristi obični korisnik interneta zahtijeva jednu ili više interakcija s jednim ili više servera. Postoje izuzeci koji ne koriste namjenske servere; na primjer, mreža ravnopravnih korisnika (peer-to-peer, P2P) i neke implementacije telefonije (npr. starije verzije Skype-a).

## Hardver 
mini|Server koji se može montirati u mrežne ormare
Hardverski zahtjevi za servere razlikuju se ovisno o namjeni servera i njegovom softveru. Serveri najčešće moćniji i skuplji od klijenata.

Pošto se serverima obično pristupa putem mreže, mnogi rade bez nadzora i bez monitora ili ulaznog uređaja, audio hardvera i USB periferija. Mnogi serveri nemaju grafički korisnički interfejs (GUI), te se konfigurišu se i upravljaju na daljinu. Daljinsko upravljanje može se provoditi različitim metodama, uključujući Microsoft Management Console (MMC), PowerShell, SSH i druge sisteme upravljanja zasnovane na internetskom pregledniku, kao što su Dell-ov iDRAC ili HP-ov iLo.

### Veliki serveri 
Veliki pojedinačni serveri bi trebali biti upaljeni i raditi bez prekida i dostupnost bi trebala biti vrlo velika. Serveri od kritične važnosti trebaju biti tolerantni na greške i koriste specijalni hardver sa niskom stopom kvarljivosti kako bi maksimizirali neprekidni rad. Neprekidni izvori napajanja se koriste kao zaštita od nestanka struje. Obično uključuju hardver redundantnost kao što su dvojna napajanja, RAID disk sistemi i ECC memorije, zajedno sa detaljnim pre-boot testiranjem memorije. Kritične komponente mogu se zamjenjivati dok rade, omogućujući tehničarima da ih zamijene na pokrenutom serveru bez gašenja. Kao zaštitu od pregrijavanja, mogu imati snažnije ventilatore ili koristiti hlađenje vodom. Oni se često mogu daljinski postaviti, pokrenuti ili nadograditi ili ponovo pokrenuti.

Ove vrste servera često su smještene u namjenskim centrima. Obično imaju jako stabilnu struju i internet, kao i visoku sigurnost u samom objektu. Potrošnja električne energije i pregrijavanje znaju biti faktor. Server sobe su zbog toga opremljene klima uređajima.

### Skupine servera 
*Serverska farma* je skup računarskih servera koje održava jedna organizacija. Moderni podatkovni centri su jedna velika skupina običnih servera, kojom upravlja specijalizirani softver kao što je Microsoft System Center ili Opendcim.

### Serverski uređaji 
To su mali namjenski uređaji za potrebe koje ne zahtijevaju veliku moć obrađivanja podataka.

### Mobilni server 
Mobilni server koristi prenosivi oblik računara kao što je laptop. U slučajevima gdje upotreba tradicionalnih servera nije moguće zbog potrošnje struje ili nepredviđenih situacija, ovakvi serveri se koriste zbog njihove prenosivosti, brzine postavljanja i potrošnje struje. Glavni korisnici ovih "servera u pokretu" uključuju administratore mreža, razvijače softvera, trening centre, vojno osoblje, forenzičare, terenske organizacije, i policiju.

## Operativni sistemi 
[mini| Prvi [World Wide Web|WWW server smješten na CERN-u sa originalnom naljepnicom na kojoj piše: "Ova mašina je server. "NE GASITE JE!!" ]]
Na Internetu dominantni operativni sistemi među serverima su UNIX distribucije otvorenog koda, poput onih na Linuxu i FreeBSD- u , uz Windows Server koji također ima značajan udio. Operativni sistemi poput z/OS i macOS Server su također prisutni, ali u puno manjem broju.

Specijalistički server orijentirani operativni sistemi tradicionalno imaju sljedeće karakteristike:

* GUI nije dostupan ili je samo dodatna opcija 
* Sposobnost konfigurisanja i ažuriranja hardvera i softvera do određene mjere bez ponovnog pokretanja 
* Napredne sigurnosne kopije koje omogućuju redovne i česte sigurnosne kopije kritičnih podataka na mreži, 
* Transparentni prijenos podataka između različitih logičkih diskova ili uređaja 
* Fleksibilne i napredne mogućnosti umrežavanja 
* Mogućnost automatizacije poput daemona u UNIX-u i servisa u Windowsima 
* Povećana sigurnost sistema, uz naprednu zaštitu korisnika, resursa, podataka i memorije. 
* Napredno otkrivanje i upozoravanje na situacije poput pregrijavanja, kvara procesora i diska.

## Potrošnja energije 
U 2010. godini, podatkovni centri (serveri, hlađenje i druga električna infrastruktura) su imali udio 1,1-1,5% potrošnje električne energije širom svijeta i 1,7-2,2% u Sjedinjenim Državama.

## Također pogledajte 
* Mobilni server 
* Peer-to-peer

## Reference 
## Dalje čitanje 
* 
* 

Kategorija:Računarstvo
Kategorija:Serveri